Neustály kašeľ ktorý dráždi
Neustále mám pocit na kašlanie som zahlienena .Bola som u alergologicky a dala mi lieky na reflux Helicid a Gastrotuss .Snažím sa nejesť dráždivé jedlá a držím diétu ale mám pocit že nič sa nezmenilo. Čakám na výsledkykrvia vyteru z hrdla . Prosím vás o radu ako to zastaviť ten kašeľ.
Dobrý deň,
ďakujeme za Vašu otázku.
Reflux je porucha trávenia, pri ktorej sa žalúdočné šťavy spätne dostávajú zo žalúdka do pažeráka. Najčastejšie sa prejavuje pálením záhy a pocitom ťažoby na hrudi. Môže sa pridružiť nevoľnosť, kyslý zápach z úst, pocit hrče v hrdle, sťažené prehĺtanie, chronický kašeľ.
Základom liečby a manažmentu gastroezofageálneho refluxu sú režimové a diétne opatrenia. Tie zahŕňajú zvýšenú polohu hlavy a hornej časti tela, jesť menšie porcie a častejšie, vylúčenie dráždivých potravín a pochutín z jedálneho lístka (kyslé a sýtené nápoje s obsahom kofeínu, silný čaj, kolové nápoje, alkohol, cesnak, cibuľa, mäta, čokoláda, mak, čerstvé pečivo, sladké a kysnuté jedlá, pikantné a individuálne dráždivé jedlá), uprednostnenie menej tučných pokrmom, prípadnú redukciu hmotnosti, nejesť tesne pred spaním (posledné jedlo sa odporúča zjesť 2-3 hodiny pred spaním), nenosiť ani nedvíhať ťažké bremená, nenosiť tesné a sťahujúce oblečenie.
V prípade, že režimové opatrenia a nastavená liečba nie sú v liečbe refluxu dostačujúce, je potrebné sa o ďalšom postupe poradiť s lekárom.
Prajem pekný zvyšok dňa.
S pozdravom,
PharmDr. Anna Pacalajová